**Zapisnik sa drugog sastanka Povjerenstva za provedbu programa „Škola u prirodi učenika IV. razreda“ održanog 4.3.2016. godine s početkom u 14,00 sati u Osnovnoj školi Sveta Marija**

Članovi Povjerenstva: Damir Bendelja,ravnatelj, Marija Bobić, razrednica IV. a razreda i predsjednica Povjerenstva, Vlatka Kolarić-Deban, razrednica IV. b razreda i zapisničar Povjerenstva, Krešo Šulj, roditelj iz IV. a razreda, Željko Ivaci, roditelj iz IV.b.razreda i predstavnik turističke agencije Taubek tours

Na sastanku su bili prisutni svi članovi Povjerenstva i predstavnik turističke agencije Taubek toursa.

Dnevni red:

1. Otvaranje pristiglih ponuda turističkih agencija za „Školu u prirodi“
2. Ostala pitanja

Ad. 1

Sastanak Povjerenstva otvorila je predsjednica Marija Bobić pročitavši dnevni red. Članovi Povjerenstva prihvatili su jednoglasno dnevni red i krenulo se sa otvaranjem pristiglih ponuda turističkih agencija. Predsjednica Povjerenstva Marija Bobić pročitala je još jednom Poziv za javnu ponudu

U Pozivu za javnu ponudu tražilo se sljedeće:

Putovanje se planira za 21 učenika, 2 pratitelja, jednog gratis učenika i sa mogućnošću odustajanja za tri učenika. U trajanju od 31.5. - 3.6.2016.godine ili od 6.6. – 9.6. 2016., mjesto polaska: Sveta Marija i Donji Mihaljevec, destinacija: okolica Biograda na Moru s kraćim zaustavljanjima uz odmor, prehrana na bazi punog pansiona u hotelu s tri zvjezdice. U cijenu ponude uračunati ulaznice za NP Krka, Cerovačke pećine, vodiča za razgled grada Šibenika, Zadra i Nina te putno osiguranje od posljedica nesretnog slučaja.

Pristiglo je pet ponuda: Jakopić travel, Alpe Adriatours, Taubek tours, Rudi express i Galileo travel.

Član Povjerenstva Damir Bendelja, ravnatelj , otvorio je pristigle ponude. Od pristiglih ponuda odbačena je samo jedna ponuda, Jakopić travela zbog toga što nije odgovarala vremenskom terminu koji je škola navela u Pozivu javne ponude. Ostale ponude odgovaraju zahtjevima u Pozivu i sve će agencije biti pozvane na javno predstavljanje svojih ponuda roditeljima na roditeljskom sastanku koji će se održati u srijedu, 9. ožujka 2016. u 17,30 h. Na sastanku je dogovoreno da svaka agencija ima pravo na 15 minutno predstavljanje svoje ponude, a o konačnoj odluci roditelja agencije će biti naknadno obaviještene pismenim putem.

Ad. 2

Budući da Općina Sveta Marija sufinancira Školu u prirodi, 200,oo kn po učeniku roditelji će se na sastanku izjasniti prihvaćaju li sufinanciranje od strane Općine.

Sastanak Povjerenstva završio je u 14,30 h.

Predsjednica: Marija Bobić Zapisničar: Vlatka Kolarić-Deban

 v.r.